armvectores/hy_wikipedia_2023 huggingface dataset:
Մալթական խաչ

Մալթական խաչ (անգլ.՝ Maltese cross), ութաթև աստղ, որ  նախկինում եղել է Հիվանդախնամների ասպետական երբեմնի հզոր օրդենի խորհրդանիշը։ Միաբանությունը հիմնադրվել էր 12-րդ դարում Մերձավոր Արևելքի Պաղեստին պատմական շրջանում։ Խորհրդանիշը ծագում է իտալական Ամալֆի քաղաքի զինանշանից, որի բնակիչներից շատերը եղել են Հիվանդախնամների միության  հիմնադիրները։
13-րդ դարում` Ռայմունդ դե Պյուի մագիստրոսի օրոք, լայն տարածում է գտել օրդենը, ինչպես և եկեղեցին, որը բաժանված էր ութ «լեզուների», որոնք ներկայացնում էին ֆեոդալական Եվրոպայի խոշորագույն միավորումները` Օվերնը, Պրովանսը, Ֆրանսիան, Արագոնը, Կաստիլիան և Պորտուգալիան, Իտալիան, Բավարիան և Անգլիան։ Ասպետները պահպանել են «Հովհաննես Մկրտիչի հիվանդախնամներ» անվանումը, ինչպես նաև կարմիր վերնազգեստների վրա սպիտակ մետաքսաթելով ասեղնագործած ութաթև աստղը, որ խորհրդանշում է իմաստնությունն ու ասպետական ութ առաքինությունները։ Դրանք են` հավատ, բարեգթություն, ճշմարտություն, արդարություն, անմեղություն, հաշտություն, անմիջականություն, համբերություն։ Խաչի չորս ուղղությունները խորհրդանշում են քրիստոնեական գլխավոր սկզբունքները` խելամտություն, արդարադատություն, հոգևոր ուժ և ժուժկալություն։ Օրդենի կնիքը պատկերում էր հիվանդին` գլխի մոտ նույնատիպ խաչով և ոտքերի մոտ ջահով։

Մալթական խաչը երբեմն կոչվում է Հովհաննես Մկրտիչի կամ Գեորգիևյան խաչ։ Մալթական օրդենի խորհրդանիշը դարձել է ութաթև սպիտակ աստղը, որի ութ ծայրերը խորհրդանշել են ասպետական ութ առաքինությունները։ Ներկայումս այդ խորհրդանիշն օգտագործում են սուրբ Հովհաննես Մկրտիչի սանիտարական խմբերն Անգլիայում։
Մալթական խաչը` որպես սուրբ Հովհաննես Մկրտիչի օրդենի խորհրդանիշ, որոշ ժամանակ պատկերված է եղել Ռուսական կայսրության զինանշանում։ 1801 թվականին Ալեքսանդր I-ի հրամանով զինանշանից հանվել է խաչը։

Մալթական խաչը ժամանակակից քաղաքային խորհրդահամակարգում
		
		
		


== Ծանոթագրություններ ==
Ձոր (լեռ)

Անվան այլ կիրառումների համար տե՛ս՝ Ձոր (այլ կիրառումներ)Ձոր, Ծոր, լեռնագագաթ Հայաստանի Գեղարքունիքի և Կոտայքի մարզերի սահմանագլխին, Արջանոցի լեռների արևմտյան մասում, Հրազդան քաղաքից 3 կմ հյուսիս–արևելք։ Բարձրությունը 2629 մ է։


== Ծանոթագրություններ ==
Եվրո 2020 վիճակագրություն

Այս հոդվածում ներկայացվում է ՈՒԵՖԱ-ի Եվրո 2020-ի վիճակագրությունը։ Առաջնությունը տեղի է ունեցել ամբողջ Եվրոպայում 2021 թվականի հունիսի 11-ից հուլիսի 11-ը՝ COVID-19 համավարակի պատճառով մեկ տարով հետաձգվելուց հետո։ Հետխաղյա 11-մետրանոցների ընթացքում խփված գոլերն այստեղ չեն հաշվարկվում, իսկ 11-մետրանոցներով որոշված հանդիպումները համարվում են ավարտված ոչ-ոքի։


== Գոլեր ==
51 խաղում գրանցվել է 142 գոլ, միջինը 2,78 գնդակ մեկ խաղում (2021 թվականի հուլիսի 11-ի դրությամբ)։ Աղբյուրը՝ ՈՒԵՖԱ5 գոլ 

4 գոլ 

3 գոլ 

2 գոլ 

1 գոլ 

1 գոլ սեփական դարպաս 


== Գոլային փոխանցումներ ==
4 փոխանցում 

3 փոխանցում 

2 փոխանցում 

1 փոխանցում 


== Չոր հանդիպումներ ==
5 չոր հանդիպում 

3 չոր հանդիպում 

2 չոր հանդիպում 

1 չոր հանդիպում 


== Մրցանակային ֆոնդ ==


=== Հովանավորներ ===


== Ծանոթագրություններ ==
Զերնոկա

Զերնոկա, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տղամարդկանց իրավունքների շարժում

Տղամարդկանց իրավունքների շարժում (անգլ.՝ men's rights movement, MRM), տղամարդկանց շարժման մի մասը, որի ակտիվիստները ժխտում են ֆեմինիզմը և փոխարենը ուշադրություն են հրավիրում այն հարցերի վրա, որոնցում, ինչպես իրենք են կարծում, տղամարդիկ գտնվում են անբարենպաստ պայմաններում, ճնշվում են կամ ենթարկվում են խտրականության։ 
Շատ մասնագետներ տղամարդկանց իրավունքների շարժումը դիտարկում են որպես ֆեմինիստական շարժման բացասական արձագանք և այն բնութագրում են որպես հակվածություն առ միզոգինիա։


== Պատմություն ==
1970-ականների առաջին կեսին ֆեմինիզմի զարգացման հետ առաջացել է տղամարդկանց ազատագրական շարժում, որը միաժամանակ հավանություն է տվել տղամարդկանց ինստիտուցիոնալ արտոնություններին և քննադատաբար է վերաբերվել տղամարդկանց համար հեգեմոնային մասկուլինության հետևանքներին։ 1970-ական թվականների վերջին տղամարդկանց ազատագրական շարժումը բաժանվել է երկու մասի՝ հակառակ հայացքներով՝ պրոգրեսիվ պրոֆեմինիստական տղամարդկային շարժման և ֆեմինիզմի դեմ տրամադրված տղամարդկանց իրավունքների պահպանողական շարժման։
1970-1980-ական թվականներին տղամարդկանց իրավունքների շարժման շրջանակներում ստեղծվել են Men’s Rights, Inc (1977), Coalition of Free Men (1980) և այլ կազմակերպություններ։ Համացանցում հայտնվելուց հետո տղամարդկանց իրավունքների շարժումը փոխվել է. հայտնվել են մեծ թվով թեմատիկ կայքեր և ֆորումներ, ակտիվիստները սկսել են շփվել առավելապես առցանց, իսկ շարժումը դարձել է մանոսֆերայի մի մասը։


== Նկարագրություն ==
ԱՄՆ-ում, շարժման մեջ ներգրավված ամերիկացի ակտիվիստների մեծ մասը սպիտակ, հետերոսեքսուալ, միջին խավ են, ամերիկյան մասը գաղափարապես կապված է նեոկոնսերվատիզմի հետ, նրանց գործունեությունը լայնորեն լուսաբանվել է նեոկոնսերվատիվ լրատվամիջոցներում։
Շարժման շատ ակտիվիստներ տղամարդկանց համարում են ճնշված խումբ, կարծում են, որ հասարակությունը «կանացիացվել է», իսկ պետական ​​հաստատությունները համարվում են խտրական տղամարդկանց նկատմամբ։ Նրանք նաև հերքում են տղամարդկանց ինստիտուցիոնալացված արտոնությունները և տղամարդկանց համարում են անապահով՝ կանանց համեմատ։ Որոշ շարժման ակտիվիստներ կարծում են, որ ֆեմինիզմը դիտավորյալ թաքցնում է տղամարդկանց նկատմամբ խտրականությունը և խթանում է գինոցենտրիզմը։


== Ծանոթագրություններ ==


== Գրականություն ==
Dunphy Richard (2000)։ Sexual Politics: An Introduction։ Edinburgh: Edinburgh University Press։ ISBN 978-0-7486-1247-5 
Flood Michael, Gardiner JK, Pease B, Pringle K (2007)։ International Encyclopedia of Men and Masculinities։ London: Psychology Press։ ISBN 978-0-415-33343-6 
Menzies Robert (2007)։ «Virtual Backlash: Representation of Men's "Rights" and Feminist "Wrongs" in Cyberspace»։  in Boyd Susan B։ Reaction and Resistance: Feminism, Law, and Social Change։ Vancouver: University of British Columbia Press։ էջեր 65–97։ ISBN 978-0-7748-1411-9
Հազարք

Հազարք, գյուղ Արևմտյան Հայաստանում, Էրզրումի վիլայեթի Կամախի գավառակում։ Գտնվում էր Կամախ քաղաքից 6 կմ հյուսիս, սարավանդի վրա։


== Պատմություն ==
Գյուղն ավերվել է 1915 թվականի Մեծ եղեռնի ժամանակ։


== Բնակչություն ==
1909 թվականին ուներ 184 (34 ընտանիք) հայ բնակիչ։


== Տնտեսություն ==
Բնակիչները զբաղվում էին երկրագործությամբ և անասնապահությամբ։


== Պատմամշակությաին կառույցներ ==
Հազարքն ուներ մատուռ և Ս. Աստվածածին անունով եկեղեցի։


== Կրթություն ==
Գյուղում գործում էր երկսեռ վարժարան, որտեղ սովորում էին 50 աշակերտներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 6-րդ հատոր, էջ 45, 1980 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Գրիգորի Կրավչենկո

Գրիգորի Կրավչենկո (ռուս.՝ Григо́рий Пантеле́евич Кра́вченко, սեպտեմբերի 29 (հոկտեմբերի 12), 1912, Holubivka, Նովոմոսկովյան ուեզդ, Եկատերինոսլավի նահանգ, Ռուսական կայսրություն - փետրվարի 23, 1943(1943-02-23), Putilovskoye rural settlement, Mginsky District, Լենինգրադի մարզ, ՌԽՖՍՀ, ԽՍՀՄ), կործանիչ ավիադիվիզիայի հրամանատար, ավիացիայի գեներալ-լեյտենանտ, ԽՍՀՄ կրկնակի հերոս։
Ծնվել է Դնեպրոպետրովսկի մարզի Գոլուբովկա գյուղում։ Դեռ պատանի հասակում Ուրալի գյուղական երիտասարդության դպրոցում հրապուրվում է ավիացիայով, ընտրվում Պաջըավիաքիմիայի կոմիտեի նախագահ և կազմակերպել է ավիախմբակ։ 1931 թվականի ՀամԼԿԵՄ IX համագումարից հետո Գրիգորին ուղարկվեց Կաչինսկի օդաչուական ռազմական դպրոցը։ Եռամյա ծրագիրը անցնում է 11 ամսում։ Քսան տարեկանում ավարտում է օդաչուների դպրոցը և, որպես թռիչքի գերազանց վարպետ, թողնվում դպրոցում որպես հրահանգիչ։ 1933 թվականից Կրավչենկոն օղակի հրամանատար էր հատուկ նշանակության ավիաբրիգադում։ Նա կատարում է նոր տեխնիկայի բազմակողմանի փորձարկում և պատրաստում է փորձարկող օդաչուների կադրեր։
1937 թվականին մասնակցում է չին-ճապոնական պատերազմին։ Հենց առաջին մարտում նա կործանում է հակառակորդի երկու ինքնաթիռ։ Այդ պատերազմում նա պաշտպանում է Կանտոնի, Խանկոուի և մյուս քաղաքների օդային մատույցները։ Չինացիները նրա ջոկատը անվանում էին «Արդարության սուր»։ 1939 թվականի փետրվարի 22-ին Կրավչենկոն արժանանում է Խորհրդային Միության հերոսի կոչման «Խորհրդային Միության պաշտպանական հզորության ամրապնդման վերաբերյալ կառավարության հատուկ առաջադրանքները օրինակելիորեն կատարելու և հերոսություն ցուցաբերելու համար»։ Նույն տարվա ամռանը նա կրկին մարտնչում է ճապոնացիների դեմ՝ ետ մղելով նրանց հարձակումը Մոնղոլիայի Ժողովրդական Հանրապետության վրա։ Միայն վճռական մարտերի 8 օրվա ընթացքում մայոր Կրավչենկոյի գունդը ոչնչացնում է թշնամու 75 ինքնաթիռ, որոնցից ավելի քան տասը խփում է հրամանատարը։ 1939 թվականի օգոստոսի 29-ին «մարտական առաջադրանքները օրինակելիորեն կատարելու և աչքի ընկնող հերոսության համար» Կրավչենկոն և Գրիցևեցը պարգևատրվում են «Ոսկե մեդալով» և դառնում Խորհրդային Միության առաջին կրկնակի հերոսները։ Կրավչենկոյի գունդը արժանանում է Կարմիր դրոշի շքանշանի։
Հայրենական մեծ պատերազմի տարիներին Կրավչենկոն կործանիչ ավիացիոն դիվիզիայի հրամանատար էր, որը մարտնչում էր Լենինգրադի, Կալինինի, Արևմտյան, Բրյանսկի, Վոլխովի ռազմաճակատներում, այնուհետև հատուկ խմբավոր հրամանատար էր։ Զոհվել է մարտի ժամանակ։ Նրա աճյունասափորը Կրեմլի որմնախորշում է դրել ճակատայինների պատվիրակ գնդապետ Լոբանը։


== Ծանոթագրություններ ==
Կյանքից հարբած անցավոր (քառյակ)

«Կյանքից հարբած անցավոր», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1917 թվականի նոյեմբերի 10-ին։ Թումանյանի ընտանիքի արխիվում՝ Աշխեն Թումանյանի ալբոմում պահվում է մեկ ինքնագիր։ Առաջին անգամ 1923 թվականին «Աստծո և պոետի գրազը» քառյակի հետ տպագրվել է «Արեգ» ամսագրի 8-րդ համարի 467-րդ էջում հետևյալ ծանոթագրությամբ․ «Մեր նշանավոր բանաստեղծի որդին՝ Համլիկ Թումանյանը, ուղարկել է մեզ մի քանի էջ թանկագին հոր անտիպ գրվածքներից։ Խորին շնորհակալությամբ տպագրում ենք այն «Արեգի» էջերում»։ Այնուհետև տպագրվել է Թումանյանի երկերի ժողովածու 1-ին հատորի 535-րդ էջում։


== Ծանոթագրություններ ==
Բեկովո (քաղաքատիպ ավան, Բեկովսկի շրջան)

Բեկովո (ռուս.՝ Беково), քաղաքատիպ ավան Ռուսաստանի Պենզայի մարզի Բեկովսկի շրջանի կազմում։
Բնակչությունը 2012 թվականին գրանցված տվյալներով կազմում էր 6801 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բորելո

Բորելո  (իտալերեն՝ Borrello), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 444 մարդ (2008 թվականի տվյալներով)։ Բնակչության խտությունը՝ 32 մարդ/կմ²։ Տարածքը՝ 14 կմ²։ Էլեկտրոնային փոստ` 66040։ Հեռախոսային կոդ` 0872։


== Ծանոթագրություններ ==
Աբրաևո

Աբրաևո (ռուս.՝ Абраево, բաշկիրերեն՝ Абрай), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 331 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոստա Ռիկայի ազգային մարզադաշտ (1924)

Նոր մարզադաշտի մասին հոդվածը դիտելու համար անցիր. Կոստա Ռիկայի ազգային մարզադաշտ (2011).Նախկին Կոստա Ռիկայի ազգային մարզադաշտը (իսպ.՝ Estadio Nacional de Costa Rica) բազմաֆունկցիոնալ մարզադաշտ էր Կոստա Ռիկայի մայրաքաղաք Սան Խոսեի Լա Սաբանա շրջանում։ Այն հիմնականում ընդունում էր ֆուտբոլային հանդիպումներ։ Հանդիսանում է Կոստա Ռիկայի հավաքականի նախկին ազգային մարզադաշտը (1941-1999 թթ. ընթացքում)։ Մարզադաշտը տեղավորում էր 25 հազար հանդիսականի։ Ներկայիս Նասյոնալ դե Կոստա Ռիկա մարզադաշտը փոխարինում է նրան։


== Պատմություն ==
Նասյոնալ մարզադաշտը կառուցվել է 1924 թ. Ռիկարդո Խիմենես Արեամունոյի կառավարության օրոք։ Բացումը տեղի է ունեցել դեկտեմբերի 29-ին։ 2008 թ. մայիսի 12-ին մարզադաշտը փակվեց, քանի որ նախատեսված էր նոր մարզադաշտի կառուցում։ Վերջին ֆուտբոլային հանդիպումն անց է կացվել 2007 թ. Կոստա Ռիկայի Ունիվերսիդադ դե Կոստա Ռիկա և Բրուխաս ակումբների միջև։ Մարզադաշտը ընդունել է բազմաթիվ մարզական, մշակութային և պատմական միջոցառումներ։ Մարզադաշտում անցկացվել են Կոստա Ռիկայի առաջնության, 1924 թ. կենտրոն-ամերիկյան օլիմպիադայի, CCCF-ի գավաթի 1941, 1946, 1953, 1961 թթ. խաղարկության, 1960 թ. պանամերիկյան ֆուտբոլային առաջնության, 1969 թ. ԿՈՆԿԱԿԱՖ-ի ազգերի գավաթի, Կենտրոն-ամերիկյան ազգերի գավաթի 1991, 1999 թթ. խաղարկության հանդիպումները։ 1988 թ. այստեղ տեղի է ունեցել «Մարդու իրավունքների պաշտպանությանը» նվիրված համերգ Բրյուս Սփրինգսթինի, Սթինգի, Թրեյսի Չեպմենի, Փիթեր Գաբրիելի, Յուսուֆ Ն'Դուրի մասնակցությամբ, 1994 թ.` Աերոսմիթ ռոք-խմբի համերգը, 2004 թ.` Լուչանո Պավարոտիի համերգը։ Պատմական դեպքերից հուշագրավ է 1983 թ. Հռոմի պապ Հովհաննես Պողոս II-ի այցը, ինչպես նաև այն հանգամանքը, որ այստեղ անց է կացվել 1949-2006 թթ. Կոստա Ռիկայի նախագահական իշխանության փոխանցման հանդիսավոր արարողությունները։


== Ծանոթագրություններ ==


== Արտաքին հղումներ ==
Նախկին Նասյոնալ մարզադաշտի լուսանկարներ fussballtempel.net Archived 2009-04-22 at the Wayback Machine. (ES)
Նասյոնալ մարզադաշտի պատմությունը futbol.co.cr Archived 2008-05-30 at the Wayback Machine. (ES)
Բորկի (գյուղ, Նովոգորոդսկի շրջան)

Անվան այլ կիրառումների համար տե՛ս՝ ԲորկիԲորկի (ռուս.՝ Борки), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը ըստ վերջին գրանցված տվյալների կազմում էր 1480 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեժուևո

Լեժուևո (ռուս.՝ Лежуево), գյուղ Ռուսաստանի, Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գելապի ինստիտուտ

Գելապի ինստիտուտ, հասարակական կարծիքի ամերիկյան ինստիտուտ (անգլ. ՝ American Institute of Public Opinion), ինչպես նաև հասարակական կարծիքի ուսումնասիրման այլ հաստատություններ, որոնք հիմնադրվել են պրոֆեսոր-սոցիոլոգ Ջորջ Գելապի կողմից։


== Պատմություն ==
Հիմնադրվել է 1935 թվականին, բնակչության շրջանում կանոնավոր հարցումներ է անցկացնում ներքին և արտաքին քաղաքականության խնդիրների շուրջ, օգտվում է միջազգային հեղինակությունից՝ որպես ԱՄՆ-ում և աշխարհում հասարակական կարծիքի վիճակի մասին տեղեկատվության ամենահուսալի աղբյուրներից մեկը։ Ջորջ Գելապի մահից հետո Գելապի ինստիտուտը գնել է 1969 թվականին Դոնալդ Կլիֆտոնի հիմնադրած «Selection Research» ընկերությունը, որը մասնագիտացած է հոգեբանական հետազոտությունների ոլորտում։ Տասնամյակներ շարունակ տարբեր երկրներում շարունակվում են հակամարտությունները «Gallup» ապրանքանիշի պատկանելության շուրջ։ 20-րդ դարի 30-ական թվականներին Ջորջ Գելապը հիմնադրել է ինչպես ինստիտուտը, այնպես էլ «Gallup Organization» սոցիոլոգիական հարցումների ծառայությունը։ 1947 թվականին Գելապը կազմակերպել է նաև ապրանքային շուկաների ուսումնասիրության ոլորտում մասնագիտացած ընկերությունների միջազգային ասոցիացիան՝ այն անվանելով «Gallup International»։ 1984 թվականին՝ Ջորջ Գելապի մահից հետո, սկսվել են նրա որդի Ալեք Գելապի փորձերը վիճարկել այդ ասոցիացիայի ավելի քան 50 անդամների հետ՝ «Gallup» բառն օգտագործելու համար։
Ռուսաստանում «Gallup» ապրանքանիշը հայտնի է դարձել ֆիննական «Gallup MDC OY»-ի շնորհիվ, որին 1985 թվականին Ալեք Գելապը թույլատրել Է «Gallup» բառն օգտագործել կազմակերպության անվանման մեջ։ 1991 թվականին «Gallup MDC OY»-ն այդ ապրանքային նշանը գրանցել է նաև Ռուսաստանում՝ մարքեթինգային հետազոտությունների անցկացման դասով, ինչպես նաև գրենական պիտույքների գծով։ Ավելի ուշ «Gallup MDC OY»-ն Ռուսաստանում մի քանի ընկերություն է բացել, որոնք մասնագիտացել են մարքեթինգային հետազոտությունների ոլորտում, այդ թվում՝ «Gallup Media»-ն, այժմ առաջատար է հեռուստատեսության և տպագիր մամուլի վարկանիշների ուսումնասիրության մեջ, ինչպես նաև «Gallup AdFact»-ն, որը մասնագիտացած է գովազդի ծախսերի գնահատման մեջ։ 2002 թվականին մեծությամբ երկրորդ ամերիկյան հետազոտական ընկերությունը գնել է «Gallup MDC OY» միջազգային բիզնեսը, և ընկերությունները, այդ թվում և Ռուսաստանում, սկսել են կոչվել «TNS Gallup»։
2006 թվականի հոկտեմբերի 16-ին Մոսկվայի շրջանի դաշնային արբիտրաժային դատարանը մերժել է ֆիննական «TNS Gallup Oy»-ի վճռաբեկ բողոքը՝ հաստատելով «Gallup Organization»-ի իրավունքը Ռուսաստանի տարածքում գտնվող «Գելապի ինստիտուտ»-ի ապրանքային նշանի նկատմամբ։


== Ծանոթագրություններ ==


== Արտաքին հղումներ ==
Գելապի Ինստիտուտի Կայք
Մարինո (գյուղ, Վյազեմսկի շրջան)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլ Շուդյա

Վիլ Շուդյա (ռուս.՝ Выль Шудья), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոսու (այլ կիրառումներ)

Կոսու, կարող է վերաբերել՝

Կոսու - գյուղ Էստոնիայի Հարյումաա նահանգի Կուուսալու շրջանում
Կոսու - համայնք Ֆրանսիայում, որը գտնվում է Միջին Պիրենեյան մարզի Արյեժ գավառում
Ռուսան

Ռուսան, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևմտյան մասում, Խաբուր գետի աջ ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Վերխնի Բիստրի

Վերխնի Բիստրի (ուկրաիներեն՝ Верхній Бистрий), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Վերխնի Բիստրի գյուղում բնակվում էր 1 249 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիթոն (Էնայի գավառ)

Պիթոն (ֆր.՝ Pithon), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02604։


== Բնակչություն ==
2010 թվականի տվյալներով՝ համայնքի բնակչությունը կազմում է 75 մարդ։ 


== Տնտեսություն ==
2010 թվականին համայնքի 45 աշխատունակ (15-64 տարեկան) բնակիչներից 32-ը տնտեսապես ակտիվ էին, 13-ը՝ ոչ ակտիվ (ակտիվության ցուցանիշը կազմել է 71,1 %, 1999 թվականին եղել է 68,3%)։ 32 տնտեսապես ակտիվ բնակիչներից աշխատում էին 28-ը (13 տղամարդ և 15 կին), գործազուրկ էին 4 մարդ (1 տղամարդ և 3 կին)։ 13 տնտեսապես ոչ ակտիվ բնակիչներից 1-ը եղել են աշակերտներ կամ ուսանողներ, 7-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Պիթոն (ֆր.)
Խրբեմալա

Խրբեմալա, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վենետիկի մատենադարան

Վենետիկի մատենադարան, հիմնադրվել է Սուրբ Ղազար կղզում, Մխիթար Սեբաստացու ջանքերով, նրա անձնական գրադարանի հիմքի վրա։ Սկզբնական շրջանում համալրվել է նվիրատվություններով, հետագայում նաև գնումներով։ 21-րդ կեսին կառուցվել է գրադարանի նոր շենք, երկու մասնագիտացված գրապահոցով, ուր հավաքել են ձեռագիր մատյաններ, պարբերականներ ու տպագիր հրատարակություններ՝ հայերեն և այլ լեզուներով։ 20-րդ կեսին տպագիր ֆոնդը 35 հազար միավոր էր (հազվագյուտ հրատարակություններ հայերեն, ֆրանսերեն, հունարեն, իտալերեն, չինարեն այլ լեզուներով), ձեռագիր ֆոնդը՝ 2000։ Սփյուռքի հայաշատ կենտրոններում միաբանության գործակալները կազմակերպել և Վենետիկ են առաքել (գնումների, փոխանակումների, նվիրատվությունների միջոցով) բազմաթիվ հայկական ձեռագրեր, այդ թվում Մովսես Խորենացու, Եղիշեի, Ներսես Լամբրոնացու, Անանիա Շիրակացու, Եզնիկ Կողբացու, Մխիթար Հերացու և այլոց աշխատությունները։ Վենետիկի մատենադարանի հավաքածուներից օգտվում են նաև այլազգի հայագետներ։
Ռեկորդ

Ռեկորդներ, մարզական, պաշտոնեական մրցումներում առանձին մարտիկների կամ թիմերի սահմանած Մարզական բարձրագույն նվաճումներ, որոնք հաշվարկվում են ժամանակի, տարածության, քաշի և այլ միավորներով։ Ցույց տրված արդյունքը որպես ռեկորդ գրանցում է համապատասխան մարզական ֆեդերացիան (միջազգային, ռեգիոնալ, ազգային) իր հաստատած պայմանների և կանոնների պահպանության դեպքում (մրցումների մակարդակն ու ընդգրկումը, որոշակի որակավորում ունեցող անհրաժեշտ թվով դատավորների առկայություն, ստանդարտ մարզական հանդերձանքի օգտագործում են)։ Մրցումների մակարդակին և բնույթին համապատասխան տարբերակվում են․ համաշխարհային (բացարձակ բարձրագույն նվաճում), օլիմպիական (Օլիմպիական խաղերի), ռեգիոնալ ազգային և այլ ռեկորդներ (ԽՍՀՄ- ում գրանցվում են նաև միութենական ինքնավար հանրապետությունների, երկրամասերի ու մարզերի, քաղաքների, մարզական ընկերությունների ռեկորդներ)։ Համաշխարհային ռեկորդները (ներկայացնում են ազգային մարզական ֆեդերացիաները) հաստատում են միջազգային մարզական ֆեդերացիաները։ Պաշտոնապես առաջին մարզական ռեկորդը գրանցվել է 1867 թվականին՝ 100 մ վազքում։ Մի շարք մարզաձևերում (ռադիոսպորտ, ռազմակիրառական և ծովային բազմամարտ ևն) գրանցվում են միայն ռեգիոնալ ռեկորդներ (օրինակ, ԽՍՀՄ-ում՝ գորոդկիի համամիութենական ռեկորդ)։ Որոշ մարզաձևերում (թիավարություն, առագաստանավային, սահնակային, դահուկային), որոնցում մարզիկների արդյունքները գլխավորապես կախված են բնական պայմաններից (ձյունածածկի վիճակ, մրցուղու բարդություն, ջրի խտություն, քամու ուժ և այլն), արձանագրվում են բարձրագույն նվաճումները։
Գնիշիկ (այլ կիրառումներ)

Գնիշիկ անվանումը կարող է վերաբերել.

Գնիշիկ - գետ Հայաստանի Վայոց ձորի մարզում։
Գնիշիկ - գյուղ Հայաստանի Վայոց ձորի մարզում։
Գնիշիկ - լեռնագագաթ Վայոց ձորի մարզում, Վայքի լեռնաշղթայում
Լեսթերի համալսարան

Լեսթերի համալսարան (անգլ.՝ University of Leicester), պետական հետազոտական համալսարան Անգլիայի Լեսթեր քաղաքում։ Հիմնական կամպուսը գտնվում է  հարավում` քաղաքի կենտրոնում, Վիկտորիա այգու կողքին։ Հայտնի է գենետիկ դրոշմավորման և Ռիչարդ III թագավորի բրախոների գտնվելու վայրի հայտնաբերման գյուտերով։
Համալսարանն իրենից ներկայացնում է գլխավոր հետազոտական համալսարան և 2008 թվականին Times Higher Education ամսագրում  հայտարարվեց որպես տարվա համալսարան։ Լեսթերի համալսարանը համարվում է միակ համալսարանը, որը «Times Higher Education» մրցանակին է արժանացել յոթ տարի անընդմեջ։ 2016 թվականին համալսարանը զբաղեցրել է 24-րդ տեղը «The Complete University Guide»  և 32-րդ տեղը «The Guardian» վարկաշային աղյուսակներում։ REF 2014 վարկանշային աղուսյակում Լեսթերի համալսարանը 126 համալսարանների մեջ սբաղեցրել է 49-րդ տեղը։ 2012 թվականին Լեսթերի համալսարանը մեծբրիտանական QS World University Rankings քացվածում զբաղեցրել է 7-րդ հորիզոնականը։


== Պատմություն ==
Համալարանը հիմնվել է 1921 թվականին որպես Լեսթերշիրի և Ռատլենդի քոլեջ։ Համալսարանի տարածքը նվիրել է տեղական տեքստիլ արտադրող Թոմաս Ֆիլդինգ Փոնսոնը, որպեսզի ստեղծեր կենդանի հուշարձան՝ նվիրված Առաջին համաշխարհային պատերազմի զոհերի հիշատակին։ Այն իր արտացոլումն է ունեցել Ut Vitam Habeant համալսարանի կարգախոսի վրա՝ «որպեսզի ունենան կյանք»։ 1921 թվականին քոլեջում տեղի ունեցավ առաջին հավաքագրումը։ 1997 թվականին, երբ քոլեջը դարձավ Լեսթերի քոլեջի համալսարանը,  ուսանողները քննություն հանձնեցին Լոնդոնի համալսարանի էքստերնի դիպլոմի համար։ 1957 թվականին քոլեջ ստացավ թագավորական հավատարմագիր սեփական դիպլոմներ տալու իրավունք ունեցող համալսարանի կարգավիճակի վերաբերյալ։ 1963 թվականին Լեսթերի համալսարանը պատմության մեջ առաջին անգամ հաղթեց University Challenge հեռուստախաղը։


== Կառուցվածք ==
2009 թվականի համալսարանի դպրոցներն ու ֆակուլտետները կազմակերպվեցին ձորս քոլեջների մեջ։

Արվեստի, հումանիտար գիտությունների և իրավունքի քոլեջ
Բժշկության, կենսաբանական գիտությունների և հոգեբանության քոլեջ
Գիտությունների և ճարտարագիտության քոլեջ
Սոցիալական գիտությունների քոլեջ


== Ծանոթագրություններ ==
Աբերդին ՖԱ

«Աբերդին» (անգլ.՝ Aberdeen Football Club), շոտլանդական ֆուտբոլային ակումբ քաղաք՝ Աբերդինից։ Հիմնադրվել է 1903 թվականին, ակումբը ստեղծվել է տեղական երեք ակումբների միավորումից՝ «Աբերդին», «Վիկտորիա Յունայթեդ» և «Օրիոն»։ Ակումբի տնային մարզադաշտն է «Պիտոդրին», որը կառուցվել է 1899 թվականին, այն իր մեջ տեղավորում է շուրջ 22 000 մարդ։ Ակումբի ավանդական գույներն են կամիրը և սպիտակը։ «Դոնս» և «Պիտոդրի»՝ սրանք այն անուններն են, որոնցով անվանում են թիմը երկրպագուների մեծ մասը։
Դերբին «Դանդի Յունայթեդի» հետ մյասին ընդունված է անվանել «New Firm» ըստ «Old Firm» համանմանության՝ ակումբին մշտական դիմակայում են «Ռենջեր» և «Սելտիկա» թմերը։


== Պատմություն ==
Իր պատմության մեջ առաջին անգամ 1903/1904 շրջանների ընթացքում «Աբերդինը» հանդես էր գալիս շոտլանդական լիգայի երկրորդ դիվիզիոնում։ Եվ այդ դիվիզիոնում իրեն լավ ցուցաբերելով ակումբը հնարավորություն է ունենում մասնակցելու շոտլանդական բարձրագույն լիգայում, և 1904 թվականից ակումբը ոչ մի անգամ չի լքել երկրի էլիտար լիգան։
Ակումբի գլխավոր հաջողություններից մեկը այն էր, որ նրանք հաղթեցին մադրիդյան «Ռեալին» ՈւԵՖԱ-ի 1983 թվականի մրցաշարում։ Հենց այդ ակումբից «Մանչեստեր Յունայթեդ» մարզչական աշխատանք տանելու եկավ պարոն Ալեքս Ֆերգյուսոնը, նա զբաղեցրեց գլխավոր մարզչի պատվավոր տեղը՝ 1978-ից 1986 թվականներին։


== Նվաճումներ ==
Շոտլանդիայի ֆուտբոլային ակումբ։
Հաղթղ(4)։ 1954-55, 1979-80, 1983-84, 1984-85
Արծաթե մեդալակիր (14)։ 1910-11, 1936-37, 1955-56, 1970-71, 1971-72, 1977-78, 1980-81, 1981-82, 1988-89, 1989-90, 1990-91, 1992-93, 1993-94, 2014-15
Շոտլանդիայի գավաթ։
Նվաճող(7)։ 1946-1947, 1969-1970, 1981-1982, 1982-1983, 1983-1984, 1985-1986, 1989-1990
Ֆինալիստ(8)։ 1936-37, 1952-53, 1953-54, 1958-59, 1966-67, 1977-78, 1992-93, 1999-00
Շոտլանդիայի լիգայի գավաթ։
Նվաճող(6)։ 1955-56, 1976-77, 1985-86, 1989-90, 1995-96, 2013—2014
Ֆինալիստ(7)։ 1946-47, 1978-79, 1979-80, 1987-88, 1988-89, 1992-93, 1999-00
Ուեֆաի գավաթ։
Նվաճող(1)։ 1982-83
Ուեֆայի սուպեր գավաթ։
Նվաճող(1) ։ 1983


== Արտաքին հղումներ ==
Պաշտոնական կայք Archived 2009-06-27 at the Wayback Machine. (անգլ.)
Տոսիհիկո Սակաի

Տոսիհիկո Սակաի (ճապ.՝ 堺 利彦, հունվարի 15, 1871(1871-01-15), Toyotsu, Ճապոնիա - հունվարի 23, 1933(1933-01-23), Տոկիո, Տոկիո, Ճապոնիա), ճապոնացի սոցիալիստ, գրող և պատմաբան։ Հայտնի է Սակաի Քոհեն (ճապ.՝ 堺 枯川) կեղծանունով և Սյուսույ Կոտոկուի թարգմանություններով։


== Կենսագրություն ==
Սակաին ծնվել է 1871 թվականի նոյեմբերի 25-ին Ֆուկուոկա պրեֆեկտուրաի Միյակո քաղաքի սամուրայների ընտանիքում։ Նա ընտանիքի երրորդ որդին էր։ Հաճախել է Կայսեի ակադեմիա, որտեղ ուսումնասիրել է անգլերեն։ Սակայն նրան հեռացրել են հեղինակավոր թիվ 1 ավագ դպրոցից վարձը չվճարելու համար։ Այնուհետև նա աշխատել է որպես կրկնուսույց և լրագրող Ֆուկուոկայում և Օսակայում, ինքնուրույն ուսումնասիրել գրականություն և գրել գեղարվեստական ստեղծագործություններ։ Սուեմացու Կենտեն նրան հրավիրել է Տոկիո՝ Մորիի նախկին կլանի նստավայր, որպեսզի օգնի խմբագրել Մեյձիի հեղափոխության պատմությունը։
Դրանից հետո աշխատանքի է անցել «Yorozu Morning News» թերթում, սկսել է աջակցել սոցիալական արդարության և պացիֆիզմի սկզբունքներին։
1903 թվականին Սյոսուի Կոտոկուի և Ուտիմուրոյ Կանձոյի հետ ստեղծել է «Հեյմինսյա» սոցիալական կազմակերպությունը։ «Yorozu Morning News»-ը ռուս-ճապոնական պատերազմի ընթացքում կառավարամետ դիրքորոշում է ընդունել։ Կոտոկուի հետ Սակաին սկսել է թողարկել ամենշաբաթյա «Հեյմին Սիմբունը», որի նպատակը պատերազմի և նոր հարկերի դեմ քարոզչությունն էր։
1904 թվականի նոյեմբերի 13-ին Սակաին թողարկել է Կարլ Մարքսի և Ֆրիդրիխ Էնգելսի Կոմունիստական կուսակցության մանիֆեստը ճապոներեն։ Այդ պատճառով նրան դատապարտել են 2 ամսվա ազատազրկման։
Սակային եղել է էսպերանտո շարժման վճռական կողմնակից, 1906 թվականին օգնել է ստեղծել «Japana Esperanto-Instituto»-ն։
1906 թվականին Սակային դարձել է Ճապոնիայի Սոցիալիստական կուսակցության հիմնադիրներից մեկը։ 1908 թվականին նրան ձերբակալել են կարմիր դրոշի միջադեպի ժամանակ և դատապարտել 2 տարվա ազատազրկման։
Առաջին համաշխարհային պատերազմի ավարտից հետո Սակաին դարձել է «Ռոսոկայ» խմբի անդամ։
1922 թվականին Սակային դարձել է Ճապոնիայի կոմունիստական կուսակցության հիմնադիրներից մեկը։ 1923-1924 թվականներին գտնվել է բանտում։ 1929 թվականին ընտրվել է Տոկիոյի քաղաքային ասամբլեայի պատգամավոր։
1924 թվականին դուրս է եկել Կոմկուսից և միացել սոցիալիստներին։ 1930 թվականին եղել է Համաճապոնական կենտրոնամետ սոցիալ-դեմոկրատական զանգվածային կուսակցության ստեղծման նախաձեռնողներից մեկը և դարձել այդ կուսակցության խորհրդականն ու հակապատերազմական կոմիտեի նախագահը։
Սակաին ճապոներեն է թարգմանել մեծ թվով սոցիալիստական և ուտոպիական գրականություն։ Մահացել է 1933 թվականի հունվարի 23-ին ներուղեղային արյունազեղումից։ Նրա գերեզմանը գտնվում է Յոկոհամայի Ցուրումի-կու Սոջի տաճարում։


== Ծանոթագրություններ ==


== Արտաքին հղումներ ==
Մեյձի Իսինը ճապոնացի պատմաբան-մարքսիստների աշխատանքներում․ Ն.Ֆ.Լեշենկո Կոտոկու Դ.
Բորովոյ (այլ կիրառումներ)

Բորովոյ, կարող է վերաբերել՝

Բորովոյ - գետ Ռուսաստանում, հոսում է Կոմի Հանրապետությունում
Բորովոյ - քաղաքատիպ ավան Ռուսաստանի Կոմի հանրապետության Ուխտա քաղաքային օկրուգի կազմում
Սյուրեն (խուտոր, Կուգարչինսկի շրջան)

Սյուրեն (ռուս.՝ Сюрень, բաշկիրերեն՝ Һүрәм), խուտոր Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասսամական գրականություն

Ասսամական գրականություն, Հնդկաստանի հյուսիս արևելքում գտնվող Ասսամ նահանգում ապրող ժողովրդի՝ ասսամների գրականությունը։


== Պատմություն ==
Գրավոր ամենահին հուշարձանը 13-րդ դարում, բանաստեղծ Հեմ Սարասվաթիի «Պրախլադչարիթա» պոեմն է։ Հետագայում ասսամական մշակույթը կարևոր տեղ է գրավել հնդկական բազմալեզու գրականության մեջ։

14-16-րդ դարերում մեծ ճանաչում են գտել բանաստեղծ Մադհավ Կանդալին և կրոնա–ռեֆորմատորական շարժման պարագլուխ, ասսամական թատերգության հիմնադիր Սանկարդևը։
18–19-րդ դարերում, արտաքին հարձակումների պատճառով, երկրի տնտեսական և մշակութային կյանքը անկում է ապրել։
19-րդ դարի երկրորդ կեսը նշանավորվել է լուսավորական շարժման վերելքով, երևան են եկել գրական նոր ժանրեր՝ պատմվածք, վեպ (Լ. Բեզբարուա, Ռ. Բարդոլոյ) և այլն։Ասսամական գրականության համար բնորոշ են անգլիական գաղութարարների դեմ գրված գործերը (Պ. Չոուդխուրի, «Հրաշեկ երգեր»)։ Սոցիալական պրոբլեմատիկան, հասուն հոգեբանությունը, իրականության ռեալիստական նկարագրությունն են տվել ասսամական ժամանակակից գրողներ Ս. Ա. Մալիկան, Չ. Կ. Գոգոյան, Բ. Կ. Բհաթաչարյին, Դինանաթհա Շարմին, Պ. Պհուկանան։
Սալվարդ (այլ կիրառումներ)

Սալվարդ անվանումը կարող է վերաբերել.

Սալվարդ, գյուղ Հայաստանի Սյունիքի մարզում
Սալվարդ, գետ Հայաստանի Սյունիքի մարզում
Սալվարդ, լեռ Նախիջևանում
Սալվարդ, լիճ Նախիջևանում
Մեգալիթյան կառույցներ

Մեգալիթյան կառույցներ (հուն. μέγας - մեծ, λίθος - քար) դամբարանային, մեմորիալ կամ պաշտամունքային հնագույն կառույցներ՝ կատարված անմշակ կամ կոպիտ մշակված մակերեսով մեծածավալ քարերից։


== Ժամանակը և տարածքը ==

Մեգալիթյան կառույցները վերաբերվում են հիմնականում էնեոլիթին և բրոնզե դարին, Հայաստանում և Անգլիայում՝ նաև նեոլիթին։ Մեգալիթյան կառույցները տարածված են Արևմտյան Եվրոպայում (Ֆրանսիա, Անգլիա, Բալկանյան, Պիրենեյան, Ապենինյան և Սկանդինավյան թերակղզիներ),Աֆրիկայի հյուսիսում (Թունիս, Եգիպտոս), Պարսկաստանում, Հնդկաստանում, Կորեայում, Կովկասում, Ղրիմում, Սիբիրում։ Շատ կան Հայաստանի տարածքում՝ Աշտարակում, Սևանում, Սյունիքում։
Առավել նշանավորն է Սյունիքի «Երիվարաց դաշտ» տեղանքի դոլմենը։


== Մեգալիթյան կառույցների տեսակները ==
Մենհիր
կրոմլեխ
Դոլմեն
Վիշապ
Քարարկղներ
Դամբարանաբլուր


== Տես նաև ==
Սթոունհենջ
Զորաց Քարեր


== Արտաքին հղումներ ==
Մեգալիթյան կառույցների տարածքային քարտեզ
Մեգալիթյան կառույցները բրիտանական կղզիներում
Մենհիրների հանելուկային աշխարհը Archived 2008-11-05 at the Wayback Machine.
Օլոնեցկի Շլյուզ

Օլոնեցկի Շլյուզ (ռուս.՝ Олонецкий Шлюз), խուտոր Ռուսաստանի Լենինգրադի մարզի Բոկսիտոգորսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՄԱԿ-ի եվրոպական մոդել

Միավորված ազգերի եվրոպական մոդել (EuroMUN), ուսանողների կողմից կազմակերպվող ամենամյա գիտաժողով, որի ընթացքում մասնակիցները վերարտադրում են ՄԱԿ-ի մարմինների և համաշխարհային քաղաքականության այլ ընտրված ֆորումների աշխատանքը։
Համաժողովը տեղի է ունենում ամեն տարի մայիսին մաաստրիխտական ցուցահանդես-կոնֆերենց կենտրոնում (MECC) Մաաստրիխտում, Նիդերլանդներում։ Համաժողովը կազմակերպվում է Միավորված ազգերի կազմակերպության Մաաստրիխտի Ուսանողական միության կողմից։


== Պատմություն ==
Առաջին համաժողովը կազմակերպել են մի խումբ արտասահմանցի ուսանողներ 2008 թվականին։ Դրանից հետո ՄԱԿ-ի եվրոպական մոդելը (EuroMUN) դարձավ Եվրոպայում ՄԱԿ-ի համաժողովի՝ համալսարանական մակարդակի մեծությամբ երկրորդ մոդելը։ ՄԱԿ-ի Եվրոպական մոդելը կազմակերպվում և անցկացվում է գիտական տարբեր բնագավառների և ոլորտների ներկայացուցիչ օտարերկրյա ուսանողների խմբի կողմից։ Հիմնականում կազմակերպվում է Մաաստրիխտի համալսարանի ուսանողների կողմից։
2011 թվականին ՄԱԿ-ի եվրոպական մոդելին մասնակցել է 53 ազգության շուրջ 550 մասնակից աշխարհի ավելի քան 110 բուհերից և համալսարաններից։


== Ձեռքբերումներ ==
EuroMUN 2008, առաջին համաժողովը տեղի է ունեցել Մաաստրիխտի համալսարանի շենքում։
EuroMUN 2010, մասնակիցների թվի կտրուկ աճի արդյունքում համաժողովը տեղափոխվեց Մաաստրիխտի ցուցահանդեսների և կոնֆերանսների կենտրոն (MECC):
EuroMUN 2011, համաժողովի հիմնական զեկուցողը Ֆրանս Թիմմերմանսն էր (Frans Timmermans)։ Նա Լիմբուրգում Իսրայելի Պատվավոր հյուպատոս Բենուա Ուեսլիի (Benoit Wesley) հետ միասին հանդիպել է Միացյալ Իսրայելի պատվիրակության հետ, որպեսզի ցույց տա, որ մշակութային բազմազանության նկատմամբ համբերատարության և հանդուրժողականության կարելի է հասնել ամենուր։


== Տես նաև ==
ՄԱԿ-ի մոդել - Model United Nations


== Ծանոթագրություններ ==


== Արտաքին հղումներ ==
Պաշտոնական կայք
ՄԱկ-ի Մաաստրիխտի համալսարանի ուսանողական ասոցիացիայի կայք
Ժոզե Կարլոս Կրակո Նետո

Ժոզե Կարլոս Կրակո Նետո (ավելի հայտնի է Զե Կարլոս կամ Զեկա անուններով, պորտ.՝ José Carlos Cracco Neto, մայիսի 16, 1994(1994-05-16), Պարանավաի, Պարանա, Բրազիլիա), բրազիլացի ֆուտբոլիստ, «Սանթոս» ակումբի ձախ պաշտպան։


== Ակումբային կարիերա ==
Ժոզե Կարլոս Կրակո Նետոն իր երիտասարդական կարիերան սկսել է «Սանթոս» ակումբի կազմում 2016 թվականին, 11 տարեկան հասակում։
2014 թվականի փետրվարի 19-ին հրավիրվել է «Սանթոս» ակումբի հիմնական կազմ։ Մարտի 9-ին «Օեստե» ակումբի դեմ խաղում նա կատարել է իր նորամուտը Պաուլիստա լիգայում․ խաղն ավարտվել է 4։1 հաշվով։ Մայիսի 11-ին նա կատարել է իր նորամուտը Սերիա Ա-ում՝ մասնակցելով «Ֆիգեյրենսե» ակումբի դեմ խաղին։ Նորամուտային մրցաշրջանում նա մասնակցել է 15 խաղի։ 2016 թվականի մարտի 31-ին նա խփել է իր առաջին գոլը պրոֆեսիոնալ մակարդակում՝ գրավելով «Ֆերովիարիո» (Արարակուարա) ակումբի դարպասը։


== Կարիերան հավաքականում ==
Ժոզե Կարլոս Կրակո Նետոն Բրազիլիայի օլիմպիական հավաքականի կազմում մասնակցել է 2016 թվականի Ամառային օլիմպիական խաղերին Ռիո Դե Ժանեյրոյում։


== Ձեռքբերումներ ==
ՍանթոսՊաուլիստա լիգայի չեմպիոն – 2015, 2016
Չինաստանի ֆուտբոլի ասոցիացիայի չեմպիոն – 2004, 2006
Պաուլիստա լիգայի տարվա թիմ – 2016Բրազիլիայի հավաքականՕլիմպիական չեմպիոն – 2016


== Վիճակագրություն ==
2016 թվականի հուլիսի 13-ի-ի դրությամբ


== Ծանոթագրություններ ==


== Արտաքին հղումներ ==
ֆուտբոլիստի էջը «Сантоса» կայքում(պորտ.)
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Էժեն

Էժեն (ֆր.՝ Haegen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 654 մարդ, բնակչության խտությունը` 32.19 մարդ/կմ²։ Բնակավայրը զբաղեցնում է 20.32 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 34 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 433 աշխատունակ (15-64 տարեկան)  բնակիչ, որոնցից ակտիվ էին 337-ը, իսկ ոչ ակտիվները` 96։ Ակտիվության ցուցանիշը կազմում է 77,8 %։ 337 աշխատունակ մարդկանցից աշխատել է 319 անձ (180 տղամարդ և 139 կին)։ Գործազուրկ են եղել 18 անձ (7 տղամարդ և 11 կին)։ 96 անաշխատունակներից 28-ը եղել են աշակերտներ կամ ուսանողներ, 43-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գյոլադան

Գյոլադան, լեռնաշղթա Զագրոշի լեռներում, Դիլմանից արևմուտք, ոչ շատ հեռու։ Ձգվում է հյուսիս-արևմուտքից հարավ-արևելք ուղղությամբ և ճյուղավորվելով ու ցածրանալով՝ ձուլվում է Դիմանի դաշտին։


== Ծանոթագրություններ ==
Սաբուե (այլ կիրառումներ)

Սաբուե, կարող է վերաբերել՝

Սաբուե - գյուղ Վրացական Հանրապետության Կախեթի մարզ երկրամասի Ղվարելի շրջանում
Սաբուե - գյուղ Վրաստանում։ Գտնվում է Կախեթի մարզի Ախմետայի շրջանում
Ոսկեգույն բանդիկուտ

Ոսկեգույն բանդուկիտ (լատ.՝ Isoodon auratus), կարճաքիթ բունդուկիտների տեսակ բունդուկիտայինների ընտանիքից։ Ավստրալիայում էնդեմիկ է։


== Գիտական դասակարգում ==
Վերջին հետազոտությունները վկայում են այն մասին, որ ոսկեգույն բանդուկիտը, հնարավոր է, պատկանում է փոքր բունդուկիտների տեսակին (լատ.՝ Isoodon obesulus)։ Դրան ապացույց կարող է ծառայել այդ կենդանիների գենետիկական նմանությունը։ Թերևս երկու տեսակներն էլ ունեն ձևաբանական տարբերություններ։


== Արտաքին տեսք ==
Կենդնիների զանգվածը տատանվում է 260-ից մինչև 655գ-ի սահմաններում։


== Տարածվածություն ==
Հանդիպում է արևմտյան Ավստրալիայի տարածքում, ինչպես նաև հյուսիսային մասում։ Վաղ շրջանում տեսակը տարածված է եղել Ավստրալիայի ներքին շրջաններում, սակայն արդի ժամանակում նրա արեալը սահմանափակ է Կիմբերլիի արևմտա-հյուսիսային շրջաններով, Բարրո և Միդդլ կղզիներով։ Ավստրալիայի կենտրոնական շրջաններում ոսկեգույն բանդուկիտը դադարել է հանդիպել 1940—1960-ական թվականներից։ Սնվում է ծովափերը պատած թփերով, ավազաքարերով։


== Ապրելակերպ ==
Վարում են վերերկրյա կյանք։ Բույները շինոմ են կամ հողի վրա, կամ էլ ընկած ծառերի փչակներում։ Ակտիվանում են գիշերը։ սնվում են միջատներով, որդերով, փոքր սողուններով, բույսերի արմատներով


== Բազմացում ==
Էգը լավ է զարգացած։ Սերնդում լինում են 2-ից 4 ձագուկներ։


== Ծանոթագրություններ ==
Հարիմ (Հալեպի նահանգ)

Անվան այլ կիրառումների համար տե՛ս՝ Հարիմ (այլ կիրառումներ)Հարիմ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Լյուտայա (Ռեսսետայի վտակ)

Լյուտայա (ռուս.՝ Лютая), գետ Ռուսաստանում, հոսում Բելորեցկի մարզում։ Գետաբերանը տեղակայված է Ռեսսետա գետի աջ ափին 87 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 09010100512110000019838
Հիդրոլոգիական ուսումնասիրությունների կոդը - 110001983
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արխանգելսկի շրջան

Արխանգելսկի շրջան (ռուս.՝ Архангельский район, բաշկիրերեն՝ Архангел районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Արխանգելսկոե։


== Աշխարհագրություն ==
Շրջանի տարածքի մակերեսը կազմում է 2422 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 19829 մարդ։ Բնակչության խտությունը կազմում էր 8,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Զալամ

Զալամ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 24 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Դիպինիանո

Դիպինիանո (իտալերեն՝ Dipignano), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 4364 մարդ, բնակչության խտությունը կազմում է 189 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 87045։ Հեռախոսային կոդը՝ (+39) 0984։
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին, ինչպես նաև սուրբ նահատակ Լավերիուսը, որը հարգված է Լաուրինյանո շրջանում։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0984 621006
Էլեկտրոնային փոստ՝ sindaco@comunedidipignano.it
Պաշտոնական կայք՝ http://dipignano.asmenet.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ֆուտբոլային լիգայի գավաթի եզրափակիչ 1967

Ֆուտբոլային լիգայի գավաթի եզրափակիչ 1967, Ֆուտբոլային լիգայի գավաթի 7-րդ խաղարկությունն է, որում հաղթեց «Քուինս Պարկ Ռեյնջերս» ֆուտբոլային ակումբը 3–2 հաշվով՝ «Վեստ Բրոմվիչ Ալբիոնին»։ Խաղը կայացավ Լոնդոնի Ուեմբլի մարզադաշտում։
Սիմոյնս Ֆիլիու

Սիմոյնս Ֆիլիու (պորտ.՝ Simões Filho), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Սալվադորի մարզում։ Մտնում է Սալվադորի գավառի կազմի մեջ։ Բնակչությունը կազմում է 110 340 մարդ՝ 2007 թվականի տվյալներով։ Գրավում է 192,163 կմ2 տարածք։ Բնակչության խտությունը՝ 571,3 մարդ/կմ²։


== Պատմություն ==
Քաղաքի տոնը նշվում է 1961 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 2.237.629.729 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 20.803 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,730 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում արևադարձային է։


== Ծանոթագրություններ ==
Գրամատիկովո

Գրամատիկովո (բուլղար․՝ Граматиково), գյուղ Բուլղարիայի Բուրգասի մարզում։ Վարչականորեն մտնում է Մալկո Տիրնովոյի համայնքի կազմի մեջ։ Համայնքի կենտրոն Մալկո Տիրնովո քաղաքից գտնվում է 14 կմ դեպի հյուսիս-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 382 մարդ։


== Բնակչություն ==


== Տես նաև ==
Բուլղարիայի համայնքներ
Մալկո Տիրնովոյի համայնք


== Ծանոթագրություններ ==
(7113) Օստապբենդեր

(7113) Օստապբենդեր (անգլ.՝ Ostapbender), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 29-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,960679 ա. մ., առավելագույնը մոտենում է 2,8125 ա. մ. հեռավորության վրա և հեռանում 3,1088 ա. մ.։ Արեգակի շուրջ մեկ ամբողջական պտույտ է կատարում 1860,74 երկրային օրվա ընթացքում, իր ուղեծրով շարժվելով միջինում 0,193472 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7113) Օստապբենդեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեդրո-րեչկա

Պեդրո-րեչկա (ռուս.՝ Педро-речка), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Ուխտիցա գետի աջ ափին՝ 23 կմ հեռավորության վրա Գետի երկարությունը 19 կմ է, ավազանի տարածքը 79 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Օնեժսկի ծովախորշ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001412102000007303
Հիդրոլոգիական ուսումնասիրությունների կոդը - 102000730
Ավազանի կոդը - 02.02.00.014
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չյուրյուքսուլու Մահմուդ փաշա

Չյուրյուքսուլու Մահմուդ փաշա (թուրքերեն՝ Çürüksulu Mahmud Paşa, 1864, Քոբուլեթ, Աջարիա, Վրաստան - հուլիսի 31, 1931(1931-07-31), Ստամբուլ, Թուրքիա), Օսմանյան կայսրության պետական գործիչ, ռազմածովային նավատորմի նախարար։


== Կենսագրություն ==
Մահմուդ փաշան ծնվել է 1864 թվականին Քոբուելթիում (այժմ` Աջարիա)`ծագումով վրացի է։
1909 թվականից հետո Մահմուդ փաշան մասնակցել է օսմանյան բանակի արդիականացմանը՝ գերմանական գերագույն հրամանատարության հովանու ներքո։ Նա նշանակվել է «Միություն և առաջադիմություն» կուսակցության ձևավորած կառավարության հանրային աշխատանքների նախարար։
Երբ սկսվեց Առաջին համաշխարհային պատերազմը, Մահմուդը դեմ էր արտահայտվում Օսմանյան կայսրության ներքաշմանը՝ բանակի անպատրաստ լինելու պատճառով։ «Միություն և առաջադիմություն»-ում նա եղել է հայտնի ու հարգված անձնավորություն։
1914 թվականին Մահմուդ փաշայի թեկնածությունը սուլթանի կողմից առաջադրվեց Օսմանյան Սենատում (Այան Մեջլիսի)։ Առաջին համաշխարհային պատերազմում Օսմանյան կայսրության պարտությունից հետո՝ Մահմուդ փաշան գլխավորեց խաղաղության բանակցությունների հանձնաժողովը։ 1919 թվականին հայերի հետ համաձայնագրով ձեռք բերված տարածքային զիջումներին Մահմուդ փաշայի աջակցելը՝ քննադատության է արժանացել Մուսթաֆա Քեմալ Աթաթուրքի կողմից։
1920 թվականի մարտի 22-ին Մահմուդ փաշան «Միություն և առաջադիմություն» կուսակցության, այն եզակի անդամներից էր, որոնք ձերբակալվեցին և բրիտանական իշխանությունների կողմից ուղարկվեցին Մալթայի դատարան։ Հայրենադարձությունից հետո՝ 1921 թվականին, նա վերադարձել է Օսմանյան կայսրություն։ Մահմուդ փաշան մահացել է 1931 թվականի հուլիսի 31-ին Ստամբուլում։


== Ծանոթագրություններ ==
Մերտենսի տուն

Մերտենսի տուն (ռուս.՝ Дом Мертенса), ճարտարապետական հուշարձան Ռուսաստանի Սանկտ Պետերբուրգ քաղաքի Նևսկի պողոտայում։ Առևտրային տուն է, որի ոճը մոդեռնի և նեոդասականության խառնուրդ է։
Մերտենսի տան հասցեն՝ ք. Սանկտ Պետերբուրգ, Նևսկի պողոտա, տուն 21։


== Պատմություն ==
Այս վայրում առաջին շենքը կառուցվել է 1740-ական թվականներին։
1911-1912 թվականներին ճարտարապետ Մարիան Լյալևիչի նախագծով այստեղ կառուցվել է առևտրային տուն՝ Ֆ. Լ. Մերտենսի մորթե իրերի ֆիրմայի համար։ Շենքի նախագծման ժամանակ կիրառվել են բացարձակ նոր ինժեներական և գեղարվեստական լուծումներ. շենքի մոնոլիտ բետոնե կրող կոնստրուկցիաները և երեք հսկայական ապակեպատ կամարները, որոնք զարդարում են նրա մոնումենտալ ճակատը։ Ճակատի վերին մասը ներառում է Վ. Վ. Կուզնեցովի հեղինակած քանդակագործական դեկորը։ Շենքն ունի քաղաքաշինական նշանակություն, քանի որ նրա ճակատի կամարաշարքը տպավորիչ կերպով փակել է Կոնյուշեննայա փողոցի հեռանկարը։
1944 թվականին շենքում բացվել է Լենինգրադում առաջին նորաձևության տունը՝ ի լրումն Մոսկվայի համամիութենական նորաձևության տան (Կուզնեցկի կամուրջ, բացվել է 1933 թվականին)։
2008 թվականի կեսին շենքը վերականգնվել է և տրվել վարձակալությամբ. այնտեղ բացվել է Zara ապանքանիշի գլխավոր խանութը Սանկտ Պետերբուրգում։


== Ծանոթագրություններ ==


== Գրականություն ==
Кириков Б. М., Штиглиц М. С. Архитектура ленинградского авангарда. Путеводитель. — СПб.: Коло, 2008. — С. 67-68. — 384 с. — ISBN 978-5-901841-49-5
Կուրչատովի շրջան (Կուրսկի մարզ)

Կուրչատովի շրջան (ռուս.՝ Курчатовский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Կուրչատով։


== Աշխարհագրություն ==
Շրջանի տարածքի մակերեսը կազմում է 678 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 18991 մարդ։ Բնակչության խտությունը կազմում էր 28,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լիլբի (գյուղ, Կաառմա շրջան)

Անվան այլ կիրառումների համար տե՛ս՝ ԼիլբիԼիլբի (էստ․՝ Lilbi), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)